Mervyn Johns

Actor cymeriad theatr, ffilm a theledu o Gymru oedd David Mervyn Johns (18 Chwefror 1899 - 6 Medi 1992). Daeth yn seren ffilmiau Prydeinig yn ystod yr Ail Ryfel Byd a'r cyfnod wedi'r rhyfel. Roedd yn un o brif gynheiliaid ffilmiau Ealing Studios.

 Cefndir 
Ganwyd Johns ym Mhenfro yn fab i William Johns, casglwr treth y tlodion a Margaret Ann, ei wraig.Yr Archif Genedlaethol. Cyfrifiad 1901 Pembre Sir Benfro. Cyfeirnod: RG13/ 5091; Ffolio: 62; Tudalen: 21 Roedd wedi bwriadu hyfforddi fel meddyg ond torrodd y Rhyfel Byd Cyntaf ar draws ei gynlluniau. Bu'n gwasanaethu fel aelod o'r Corfflu Hedfan Brenhinol (rhagflaenydd yr Awyrlu Brenhinol). Ar ôl y rhyfel aeth I RADA i hyfforddi'n actor.Independent 12 Medi 1992 Obituary: Mervyn Johns adalwyd 16 Chwefror 2019

Roedd Johns yn frawd i'r academydd o Rhydychen, Howard Johns, a ddaeth yn rheithor dau o blwyfi sir Swydd Rydychen, ac yn ewythr i'r barnwr John Geoffrey Jones.

 Gyrfa 
Dechreuodd Mervyn Johns ei yrfa yn y theatr yn y 1920au, cyn gwneud ei ffilm gyntaf ym 1934.Mervyn Johns  adalwyd 16 Chwefror 2019 Ymhlith dwsinau o'i rolau ffilm oedd warden yr eglwys yn Went the Day Well? (1942), y pensaer ofnys Walter Craig yn y ffilm ddirgelwch Dead of Night (1945) a Bob Cratchit yn Scrooge (1951) gydag Alastair Sims. Gwnaeth Johns lawer o ymddangosiadau teledu hefyd, mewn cyfresi fel The Avengers, Danger Man a Dixon of Dock Green. Roedd yn adnabyddus am chware dynion bach bach eiddil, ofnus, difyr ond yn aml deimladwy mewn dros 100 o ffilmiau a rhaglenni teledu..

 Teulu 
Roedd Johns ddwywaith yn briod. Ei wraig gyntaf oedd y pianydd cyngerdd Alys Steele. Bu iddynt un ferch, yr actores Glynis Johns,Silverscreen -Mervyn Johns adalwyd 16 Chwefror 2019 a aned yn Ne Affrica, â ymddangos gyda'i thad yn y ffilmiau The Halfway House (1944) a The Sundowners (1960). Ar ôl marwolaeth Alys ym 1970, priododd Johns yr actores Diana Churchill ym 1976.

 Marwolaeth 
Bu Johns farw yn Northwood, Middlesex yn 93 mlwydd oed.

 Ffilmograffi 

 Lady in Danger (1934) yn chware rhan gohebydd
 The Guv'nor (1935) yn chware rhan rheolwr banc (heb gredyd)
 Foreign Affaires (1935) yn chware rhan cyfieithydd llys
 Pot Luck (1936) yn chware rhan gwyliwr nos (heb gredyd)
 In the Soup (1936) yn chware rhan Meakin (heb gredyd)
 Everything Is Thunder (1936) yn chware rhan Karl (heb gredyd)
 Dishonour Bright (1936) yn chware rhan gwerthwr cardiau post (heb gredyd)
 Song of the Forge (1937) (heb gredyd)
 Storm in a Teacup (1937) yn chware rhan beili llys (heb gredyd)
 Night Ride (1937) yn chware rhan glöwr (heb gredyd)
 The Last Curtain (1937) yn chware rhan Hemp
 Almost a Gentleman (1938) yn chware rhan Percival Clicker
 Jamaica Inn (1939) yn chware rhan Thomas yng ngiang Syr Humphrey
 The Midas Touch (1940) (heb gredyd)
 Convoy (1940) yn chware rhan His Mate
 Girl in the News (1940) yn chware rhan James Fetherwood
 Saloon Bar (1940) yn chware rhan Wickers
 The Next of Kin (1942) yn chware rhan No 23: Mr Davis
 The Foreman Went to France (1942) yn chware rhan Swyddog ffiniau (heb gredyd)
 Went the Day Well? (1942) yn chware rhan Charlie Sims
 The Bells Go Down (1943) yn chware rhan Sam
 My Learned Friend (1943) yn chware rhan Grimshaw
 San Demetrio London (1943) yn chware rhan Greaser John Boyle
 The Halfway House (1944) yn chware rhan Rhys
 Twilight Hour (1945) yn chware rhan Major John Roberts
 Dead of Night (1945) yn chware rhan Walter Craig
 Pink String and Sealing Wax (1945) yn chware rhan Mr. Sutton
 They Knew Mr. Knight (1946) yn chware rhan Tom Blake
 The Captive Heart (1946) yn chware rhan Pte. Evans
 Captain Boycott (1947) yn chware rhan Watty Connell
 Easy Money (1948) yn chware rhan Herbert Atkins
 Counterblast (1948) yn chware rhan Dr. Bruckner the Beast of Ravensbruck
 Quartet (1948) yn chware rhan Samuel Sunbury 
 Edward, My Son (1949) yn chware rhan Harry Sempkin
 Helter Skelter (1949) yn chware rhan Ernest Bennett
 Diamond City (1949) yn chware rhan Hart
 Tony Draws a Horse (1950) yn chware rhan Alfred Parsons
 Scrooge (1951) yn chware rhan Bob Cratchit
 The Magic Box (1951) yn chware rhan Goitz
 The Tall Headlines (1952) yn chware rhan Uncle Ted
 The Oracle (1953) yn chware rhan Tom Mitchum
 Valley of Song (1953) yn chware rhan Parch Griffiths
 The Master of Ballantrae (1953) yn chware rhan MacKellar
 Romeo and Juliet (1954) yn chware rhan Ffreier Laurence
 The Blue Peter (1955) yn chware rhan Captain Snow
 1984 (1956) yn chware rhan Jones
 The Intimate Stranger (1956) yn chware rhan Ernest Chaple
 Moby Dick (1956) yn chware rhan Peleg
 Find the Lady (1956) yn chware rhan Hurst
 The Counterfeit Plan (1957) yn chware rhan Louie Bernard
 Doctor at Large (1957) yn chware rhan Smith
 The Vicious Circle (1957) yn chware rhan Dr. George Kimber
 The Surgeon's Knife (1957) yn chware rhan Mr. Waring
 The Gypsy and the Gentleman (1958) yn chware rhan Brook
 The Devil's Disciple (1959) yn chware rhan Parch Maindeck Parshotter
 Danger List (1959) yn chware rhan Mr. Ellis
 Once More, with Feeling! (1960) yn chware rhan Mr. Wilbur Jr.
 Never Let Go (1960) yn chware rhan Alfie Barnes
 The Sundowners (1960) yn chware rhan Jack Patchogue, maer Cawndilla
 No Love for Johnnie (1961) yn chware rhan Charlie Young
 The Rebel (1961) yn chware rhan Rheolwr galeri yn Llundain
 Francis of Assisi (1961) yn chware rhan Y Brawd Juniper
 The Day of the Triffids (1962) yn chware rhan Mr. Coker
 55 Days at Peking (1963) yn chware rhan Gweinidog
 80,000 Suspects (1963) yn chware rhan Buckridge
 The Old Dark House (1963) yn chware rhan Potiphar Femm
 The Victors (1963) yn chware rhan Dennis
 A Jolly Bad Fellow (1964) yn chware rhan Willie Pugh-Smith
 The Heroes of Telemark (1965) yn chware rhan Col. Wilkinson
 Who Killed the Cat? (1966) yn chware rhan Henry Fawcett
 The National Health (1973) yn chware rhan Rees
 House of Mortal Sin (1976) yn chware rhan Y Tad Duggan

 Cyfeiriadau 

 Dolen allanol 

Categori:Genedigaethau 1899
Categori:Marwolaethau 1992
Categori:Actorion ffilm o Gymru
Categori:Actorion llais o Gymru
Categori:Actorion radio o Gymru
Categori:Actorion teledu o Gymru
Categori:Actorion theatr o Gymru
Categori:Prosiect Wicipobl